Luc Terlinden

**Luc Terlinden** (født 1968) er en belgisk prelat som er erkebiskop av Mechelen–Brussel og biskop for militærordinariatet for Belgia.

## Liv og virke
### Bakgrunn
Luc Terlinden er den yngste av syv barn født av oberst baron Maximilien Terlinden (1927-2016) og Geneviève van der Rest (1935-2002).

Han gikk på *Institut Saint-Stanislas* i Brussel fra 1980 til 1986. Han begynte sitt universitetsstudium innen kommersiell teknikk og administrasjonsteknikk ved Université catholique de Louvain (det franskspråklige) og tok en grad i økonomi ved Katholieke Universiteit Leuven i 1991, etter å ha valgt det sistnevnte for samtidig å perfeksjonere sin nederlandsk. Han fullførte sin militærtjeneste i Siegen i Tyskland som reserveoffiser i *1. Régiment de Guides*. Mens han var i militæret ble han med på en militærvalfart til Lourdes.  

Etter en kort periode som lærer begynte han på bispedømmeseminaret.

### Prest
Han ble ordinert til diakon den 16. oktober 1998 og prest den 18. september 1999, begge ganger av kardinal Godfried Danneels.  Han har beskrevet å ha hatt en dyp åndelig opplevelse på Verdensungdomsdagen i Roma i 2000.

Han tok deretter lisensiatsgrad i moralteologi i 2001 ved Alphonsianum i Roma og doktorgrad i moralteologi i 2005. Han skrev sin doktoravhandling om internalisering av moralske kilder i henhold til Charles Taylor og John Henry Newman.

I 2003 ble han utnevnt til sokneprest for menigheten Saint-François i Louvain-la-Neuve, og i 2010 sogneprest for pastoralenheten Sainte-Croix i Ixelles. Han grunnla også Pôles Jeunes for ungdom i Brussel mellom 18 og 30 år. Fra 2005 til 2014 hadde han også ansvar for bispedømmets kallspastorale. I 2017 ble han president for seminaret for de fransktalende bispedømmer i Belgia, medlem av bispedømmerådet for erkebispedømmet Mechelen-Brussel og kanikk i domkapittelet for *Saint-Rombaux* (katedralen i Mewchelen).  Han ble også professor ved hovedseminaret i Namur.

I september 2021 ble Terlinden utnevnt til generalvikar for erkebispedømmet Mechelen-Brussel. Han er medlem av *Charles de Foucaulds brorskap for prester* og åndelig rådgiver for et «Team Notre-Dame», en spiritualitetsbevegelse for gifte menn. Han ble kapellan for Saint-André speiderenhet «de Coninck». Han har vært en livslang entusiast for speiderbevegelsen, og begynte som medlem i ungdommen. Han liker sykling og fjellklatring.

### Erkebiskop av Mechelen-Brussel
Den 22. juni 2023 utnevnte pave Frans Terlinden til å etterfølge kardinal Jozef De Kesel som erkebiskop av Mechelen-Brussel. Hans bispevielse og installasjon fant sted 3. september 2023 i katedralen Saint Rumbold i Mechelen. Han ble bispeviet av sin forgjenger kardinal Jozef De Kesel; medkonsekrerende var biskopen Châlons, François Touvet, og biskopen av Antwerpen, Johan Bonny.

Terlindens navn hadde vært det som oftest ble nevnt som De Kesels etterfølger. Utnevnelsen hans fulgte tradisjonen med å veksle mellom en som har fransk som morsmål og en som har nederlandsk. Mest ettertraktede i moderne tid har vært de virkelig tospråklige. Den 28. juni mottok han en ny utnevnelse, leder for militærordinariatet i Belgia. Han har valgt som sitt bispemotto «Tous frères», basert på tittelen på pave Frans' encyklika *[[Fratelli tutti]]*. I påvente av installasjonen i september mottok han palliet, symbolet på kontoret hans som matropolitan, fra pave Frans den 29. juni.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Jozef-Ernest van Roey (1874-1961) *1926
* Kardinal Leo Jozef Suenens (1904-1996) 1945
* Kardinal Godfried Danneels (1933-2019) 1977
* Kardinal Jozef De Kesel (1947-) 2002
* Erkebiskop *Luc Terlinden* (1968-) 2023

## Literatur
* Thomas Philipp Reiter: *Ein Mann der Tat. Luc Terlinden: Brüssel hat einen neuen Erzbischof*. I: *[[Die Tagespost]]*, 12. oktober 2023, s. 31.

## Referanser